Tento rok som si od fotenia zobrala dovolenku. Materskú :) Povedala som si, že tretie bábätko si užijem. A veru tak aj robím. Napriek tomu, to fotenie pre mňa predsa nikdy nebolo len zamestnaním, je to záľuba, možno trochu závislosť.
Preto ma počas krásnych slnečných dní akosi svrbeli prsty, že by som čosi kdesi… Našťastie mám skvelú kamarátku s pochopením pre moje fotoúlety, ba čo viac, celé mi to aj zorganizovala! A vďaka jej nádherným venčekom som sa mohla trochu kreatívne vyblázniť.
Týmto sa chcem poďakovať Linde – autorke venčekov, Lívii – modelke a môjmu drahému manželovi, za postráženie nášho najmladšieho.